section_heading: Životopis
paragraph_text: Rodio se u Baškoj Vodi. Zaredio se za svećenika je 1956. godine. Prvo je bio župnik u Medovu Docu, zatim je bio tajnik nadbiskupa Frane Franića. Tijekom tog vremena diplomirao je na studiju matematike i fizike, pa te predmete predaje u splitskoj sjemenišnoj gimnaziji. Imenovan je kapelanom i vjeroučiteljem u prvostolnici sv. Dujma, a 1979. je instaliran na službu župnika i kanonika. Bio je katedralni župnik, studentski vjeroučitelj, profesor matematike i fizike, šahist i nogometaš, hajdukovac, dušobrižnik ulice, obnovitelj katedrale. Ostavio je trajan pečat na splitske osamdesete i prvu polovinu devedesetih godina. Poznat po svom "gradskom pastoralu" i družio se sa svim vrstama ljudi. Bio je svugdje i odsvuda su dolazili k njemu. Na vjeronaučnim satima za mladež bila je tolika posjećenost da su slušači bili i izvan da se nije moglo doći blizu, koliko je bilo mnogo ljudi. Za vrijeme nedjeljnih propovijedi bilježila se rekordna posjećenost splitskoj katedralnoj rotondi. Njegov vjeronauk nije bio klasičan u cilju učenja vjerskih istina, nego je bio šira pristupa koji se nije ograničio samo na doktrinalnu misao, nego je u dijalog dovodio sve ideje i vodio slušatelja evanđeoskim putem prema Kristu. Poželjno je to bilo i za one koji nisu vjernici, a tražili su mogućnost premošćivanja ateizma i kršćanstva. Živio je i djelovao u skladu s "aggiornamentom – posadašnjenjem Crkve". Član šahovskog kluba GŠK Solin-Cemex.